《石堰同王沈诸子迟黄宁海不至》
明代·谢与思

为闻彭泽初辞令，却向山阴一泛舟。远地未能同语笑，閒云空自伴淹留。

群喧鹳鹭窥帘立，半偃蕖荷映带浮。幸有诸君能载酒，晚来风雨莫深愁。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。